Source: http://rautalampi.cloudnc.fi/fi-FI/Toimielimet/Perusturvalautakunta/Kokous_1222020/Kotihoidon_laaketutkimukseen_osallistumi(6218)
Timestamp: 2020-02-19 19:10:11+00:00
Document Index: 10019727

Matched Legal Cases: ['§ 15', '§ 2', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 16', '§ 17', '§ 19']

Kotihoidon lääketutkimukseen osallistuminen | Rautalampi
Kokous 12.2.2020
Kotihoidon lääketutkimukseen osallistuminen
Perusturvalautakunta, kokous 12.2.2020
§ 15 Kotihoidon lääketutkimukseen osallistuminen
RauDno-2020-64
Itä-Suomen yliopiston Terveystieteiden tiedekunta on esittänyt kotihoidon kehittämishanketta (Lääkityksen arvioinnilla lisää toimintakykyä ja vähemmän palvelujen tarvetta) haettavaksi Itä-Suomen rakennerahastohaussa vuonna 2020 Euroopan aluekehitysrahastosta (EARK).
Hanke-esitys on käsitelty yliopiston johtoryhmässä 26.11.2019. Johtoryhmä on priorisoinut hanke-esityksen. Rahoituksen haku päättyy 15.5.2020. EARK-rahoituksen lisäksi hankkeelle haetaan rahoitusta Suomen kulttuurirahastosta sekä KELA:n tutkimusta tukevasta rahoituksesta.
Hankkeen vastuullinen johtaja on LT, geriatrian erikoislääkäri, geriatrisen lääkehoidon professori Sirpa Hartikainen.
Hankkeen tavoitteena on luoda lääkityksen arvioinnin moniammatillinen toimintamalli, jonka päämääränä on parantaa säännöllisen kotihoidon iäkkäiden asiakkaiden toimintakyvyn parantaminen, kaatumisten, käyntien (kotihoito, ensihoito, KYS:n päivystys) sekä sairaalahoitopäivien vähentäminen. Lisäksi tavoitteena on arvioida mallin vaikuttavuutta (kaatumiset ja toimintakyky) ja kustannusvaikuttavuutta.
Toimintamallia kehitetään yhdessä yrityskumppaneiden (Niiralan Apteekki, Vieremän Apteekki ja Alina hoivatiimi) ja julkisen terveydenhuollon ja kotihoidon kanssa.
Tutkimukseen osallistuminen edellyttää kunnilta:
- tutkimushenkilöiden poimimisen kotihoidon rekisteristä
- yhteydenoton asiakkaisiin sekä tiedotteen ja pyynnön asiakkaalle/hänen omaiselleen tutkimukseen osallistumisesta
- omahoitajan mukaan ottamisen tutkimustilanteeseen ja taustatietojen antamiseen
- pääsyn antamisen tietojen poimintaan rekisteristä erillisen tutkimushenkilöstön toimesta
- laboratoriotutkimusten järjestämisen interventiohenkilöille, jos lääkärin tutkimuksessa ilmenee niille tarvetta
- kaatumispäiväkirjojen täyttämisessä avustamisen, jos asiakas tai hänen omaisensa eivät kykene siihen kotihoidon henkilökunnan avulla
Tutkimukseen/hankkeeseen osallistumisen hyödyt:
- interventioryhmän tutkittavat saavat geriatrian tutkimuksen sekä moniammatillisen lääkehoidon arvioinnin. Geriatrin ja proviisorin palkkakustannukset tulevat tutkimukselta/hankkeelta
- kunnat saavat käyttöönsä uuden lääkehoidon toimintamallin
- verrokkiryhmän henkilöt saavat lääkehoidon tarkistuksen
- tutkimustulosten tieto
Rautalammin kunnan kotihoito osallistuu tutkimukseen sillä edellytyksellä, ettei kunnalle synny tutkimukseen osallistumisesta kustannuksia.
Kotihoidon vastaava
§ 2 Kokouksen työjärjestyksen hyväksyminen
§ 4 Perusturvalautakunnan kokoukset keväällä 2020
§ 5 Pöytäkirjojen nähtävänä pito
§ 6 Perusturvaosaston edustajat alaikäisten kuulusteluissa vuonna 2020
§ 7 Perusturvaosaston laskujen hyväksyjät vuonna 2020
§ 8 Perusturvaosaston asiakasmaksut 1.3.2020 alkaen
§ 9 Lasten ja nuorten perhehoidon ja tukiperhetoiminnan toimintaohjeet vuonna 2020
§ 10 Päivätoiminnan perusteet
§ 11 Tehostetun palveluasumisen perusteet
§ 12 Omaishoidon tuen myöntämisen perusteet
§ 13 Ikäihmisten perhehoidon toimintaohje
§ 14 Perusturvaosaston menojen karsinta
§ 16 Ilmoitus yksityisten sosiaalipalvelujen tuottamisesta
§ 17 Ilmoitus yksityisestä sosiaalipalvelujen tuottamisesta
§ 19 Otto-oikeuspykälä